

## Instituţia Publică Naţională a Audiovizualului

### Compania „TELERADIO–MOLDOVA”

#### CONSILIUL DE OBSERVATORI

# *MD–2028, RepublicaMoldova, Chişinău, str. Mioriţa, 1 🕿 73-95-45*

**22 mai 2017 Nr. 39**

**HOTĂRÂRE**

**Cu privire la Raportul de activitate a Ombudsmanului**

**IPNA Compania “Teleradio-Moldova” pentru anul 2016**

În conformitate cu prevederile art. 56 alin. 6-9, art. 58, art. 60, art. 61 din *Codul Audiovizualului al Republicii Moldova*, în baza cap. VI pct. 1-4, cap. VII pct. 1-3, pct. 8, cap. IX, cap. X, din *Statutul Instituţiei Publice Naţionale a Audiovizualului Compania "Teleradio-Moldova" aprobat prin Hotărârea Consiliului de Observatori nr. 87 din 30.08.2013* şi în baza pct. 21- 44 din *Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova” modificat prin Hotărârile Consiliului de Observatori nr. 11 din 17.03.2015 și nr. 52 din 23.05.2016*

Consiliul de Observatori

**HOTĂRĂŞTE:**

1. Se ia act de *Raportul de activitate a Ombudsmanului IPNA Compania “Teleradio-Moldova” pentru anul 2016.*
2. Consiliul de Observatori recomandă Ombudsmanului IPNA Compania “Teleradio-Moldova”:
   1. Să se refere doar la faptele care nu depășesc atribuțiile Ombudsmanului;
   2. În raport să fie prezentată finalitatea activității Ombudsmanului;
   3. Concluziile și recomandările Ombudsmanului să aibă adrese mai exacte;
   4. Să prezinte o rubrică periodică pe site-ul oficial al IPNA Compania “Teleradio-Moldova”;
   5. Să prezinte un program cu mecanisme clare de influență;
   6. Să elaboreze, în termen de trei luni, un mecanism de conlucrare dintre Ombudsman și IPNA Compania “Teleradio-Moldova”.
3. *Raportul de activitate a Ombudsmanului IPNA Compania “Teleradio-Moldova” pentru anul 2016* se anexează la prezenta hotărâre.
4. *Raportul Asociației Presei Electronice cu privire la expertiza* *Raportului de activitate a Ombudsmanului IPNA Compania “Teleradio-Moldova” pentru anul 2016* se anexează la prezenta hotărâre.
5. Hotărârea intră în vigoare în ziua adoptării.

Hotărârea a fost adoptată cu votul a **6** membri ai Consiliului de Observatori: „**PRO”– 6 (N. Spătaru, S. Nistor, V. Țapeș, L. Vasilache, M. Țurcan, L. Gurez.).**

# Preşedintele

# Consiliului de Observatori Nicolae SPĂTARU

# Secretarul

# Consiliului de Observatori Emmanuela CERNEI